
VELEUČILIŠTE ARCA
Dana 1. prosinca 2023. godine raspisuje
NATJEČAJ
za mobilnost studenata u svrhu studijskog boravka
u okviru programa Erasmus+ KA171- suradnja s partnerskim zemljama
Natječajna godina 2022.
OPĆI DIO
Veleučilište Arca ima pravo sudjelovanja u programu Erasmus+ (2021.-2027.), budući da mu je dodijeljena Erasmus povelja za visoko obrazovanje (ECHE 2021.- 2027.) i Erasmus ID Code HR SPLIT04. Temeljem Povelje Veleučilištu Arca omogućava se upućivanje studenata u inozemstvo u svrhu studijskog boravka. U okviru programa Erasmus+ mobilnost studenata Veleučilišta Arca je moguća prema visokoškolskim ustanovama u partnerskim zemljama koje se nalaze izvan Europske unije, a s kojima je sklopljen bilateralni međuinstitucijski sporazum o suradnji (Ključna aktivnost 1 – KA171: Projekti mobilnosti između država sudionica u programu i partnerskih država). Izrazi koji se koriste u ovom Natječaju a imaju rodno značenje koriste se neutralno i odnose se jednako na muški i ženski rod.
Natječajna godina 2022. odnosi se na razdoblje od 1. 8. 2022.- 31. 7. 2025. isključivo u okviru projekata odobrenih od strane Agencije za mobilnost i programe EU 2022. godini.
Projekti u okviru Erasmus+ Suradnja s partnerskim zemljama snažno uporište imaju u strateškoj viziji i strateškoj usmjerenosti ustanova.
Da  bi jedan  takav projekt bio  odobren,  ustanove  moraju  dokazati  zašto biraju određenu partnersku ustanovu i je li to u skladu sa strategijom i strateškim promišljanjem.Slijedom  istoga,  ustanove  trebaju  procijeniti  koje  mobilnosti  u određenom trenutku prate strateško usmjerenje te koje mobilnosti su u tom trenutku važnije za ustanovu.
TRAJANJE NATJEČAJA
Sve aktivnosti mobilnosti u okviru programa Erasmus+ prema ovom Natječaju moraju biti organizirane i provedene zaključno s datumom završetka trajanja projekta 15. 7. 2025.
TKO SE MOŽE PRIJAVITI
Na Natječaj se mogu prijaviti redoviti studenti svih godina i razina studija.
Na Natječaj se mogu prijaviti i izvanredni studenti uz uvjet da za vrijeme mobilnosti pohađaju redoviti studij u punom vremenu.
Tijekom studija studenti mogu biti korisnici financijske potpore za mobilnosti do ukupno 12 mjeseci na svakoj razini studija (preddiplomski uključujući short cycle (EQF razine 5 i 6), diplomski (razina 7), doktorski (razina 8)), neovisno o tome koliko puta, dok studenti integriranih studija mogu ostvariti mobilnost u ukupnom trajanju od 24 mjeseca.
Mobilnosti ostvarene u okviru Programa za cjeloživotno učenje, potprograma Erasmus (2007.-2013.), programa Erasmus Mundus (2007.-2013.) kao i mobilnosti ostvarene u okviru Erasmus+ programa (2014.-2020.) ubrajaju se u izračun do maksimalnog trajanja od 12 mjeseci mobilnosti po razini studija (360 dana).
AKTIVNOSTI U OKVIRU MOBILNOSTI STUDENATA
	Fizička mobilnost u svrhu studija u okviru redovnog preddiplomskog, diplomskog ili poslijediplomskog studija na inozemnoj partnerskoj ustanovi uključujući izradu završnog rada (ne uključuje samostalno istraživanje koje nije sastavni dio studija).
	blended mobilnost - kombinacija fizičke i virtualne mobilnosti, od čega fizička mobilnost u stranoj ciljnoj zemlji mora minimalno trajati 60 dana; student ostvaruje pravo na Erasmus+ financijsku potporu samo za period fizičke mobilnosti u stranoj ciljnoj zemlji; praćenje virtualne nastave iz matične zemlje se ne financira. Kombinirana (blended) mobilnost moguće je samo ako strano učilište za koje ćete aplicirati nudi takvu mobilnost.
FINANCIRANJE S OBZIROM NA VRSTE MOBILNOSTI
Financira se samo fizička komponenta mobilnosti na način da zatraženi broj dana mobilnosti treba biti u skladu s opsegom aktivnosti planiranih tijekom mobilnosti.
IZNOS FINANCIJSKE POTPORE
Financijska potpora koja se dodjeljuje u sklopu programa Erasmus+ zamišljena je kao dodatak (potpora) na troškove studiranja koje bi student imao i na matičnom ustanovi, tako da nikako ne pokriva cjelokupni trošak boravka na inozemnom učilištu.
	Trajanje fizičke mobilnosti
	Financijska potpora

	2-12 mjeseci
	700 EUR mjesečno



DODATAK ZA „ZELENO“ PUTOVANJE (GREEN TRAVEL)

Studenti koji koriste zeleni način putovanja (npr. vlak, autobus, bicikl) mogu primiti jednokratni dodatni financijski poticaj u iznosu od 30 € kao dodatni iznos za pojedinačnu potporu za povratno putovanje, ako se za putovanje u oba smjera koristi zeleni način putovanja.
U trenutku sklapanja ugovora o dodjeli financijske potpore za Erasmus+ studij sa Veleučilištem Arca definirat će se financiranje zelenog načina putovanja te će studenti potpisivati Izjavu o korištenju zelenog putovanja. Ovaj dodatak je moguć samo za partnerske zemlje: Crna Gora, Bosna i Hercegovina.

DVOSTRUKO FINANCIRANJE
Studenti ne mogu dobiti financijsku potporu u sklopu programa Erasmus+ ako će njihov boravak u inozemstvu biti dodatno financiran iz sredstava koja potječu iz Europske unije.
Pod dvostrukim financiranjem ne smatraju se nacionalne, lokalne ili druge stipendije koje se inače dodjeljuju studentima za redovan studij na matičnoj visokoškolskoj ustanovi.
STUDENTI BEZ FINANCIJSKE POTPORE (ZERO-GRANT STUDENTS)
Studenti koji se prijave na Natječaj i koji udovoljavaju svim uvjetima ali ne postoje dostatna  sredstva  za  financiranje  njihove  mobilnosti,  na  mobilnost  mogu  ići  o  vlastitom trošku uz status studenta na mobilnosti, tzv. zero-grant students. Na njih se primjenjuju ista pravila kao i na studente koji imaju potporu.
GDJE SE MOŽE IĆI?
Mobilnost se može ostvariti na Fakultetu za mediteranske poslovno studij Tivat, s kojim Veleučilište Arca ima potpisan među-institucijski sporazum.
DUŽINA BORAVKA
Studenti prijavljuju broj mjeseci koji je propisan Erasmus+ međuinstitucijskim sporazumom s inozemnim učilištem za koje se žele prijaviti. Za točan broj mjeseci za koji je moguća prijava molimo pogledati Vezane dokumente natječaja.
DODATNA    FINANCIJSKA    POTPORA    ZA    UKLJUČIVOST    (INCLUSION SUPPORT)
Studenti s fizičkim, mentalnim ili zdravstvenim poteškoćama imaju pravo dobiti dodatnu financijsku potporu zbog mogućih povećanih troškova mobilnosti. Ako su zadovoljeni natječajni uvjeti za odlazak na mobilnost, student ima pravo zatražiti dodatnu financijsku potporu za uključivost. Veleučilište Arca će studenta naknadno obavijestiti o postupku potraživanja dodatnih sredstava od Agencije za mobilnost i programe EU kao i o dodatnoj dokumentaciji koju je potrebno dostaviti u svrhu odobrenja dodatnih sredstava.
DODATAK ZA STUDENTE S MANJE MOGUĆNOSTI
Studenti, sukladno preporuci Agencije za mobilnost i programe EU, mogu dobiti dodatnu financijsku potporu za jednu od niže navedenih kategorija, ako u okviru Natječaja zatraže dodatnu potporu te prilože dokaznu dokumentaciju.
Pod uvjetom da udovoljavaju niže navedenim uvjetima, studenti dobivaju dodatnu financijsku potporu u iznosu od 250 EUR mjesečno. 
1.   STUDENTI NIŽEG SOCIOEKONOMSKOG STATUSA
Studenti nižeg socioekonomskog statusa imaju mogućnost dobiti dodatna financijska sredstva za odlazak na mobilnost.

Studenti nižeg socioekonomskog statusa imaju mogućnost dobiti dodatna financijska sredstva za odlazak na mobilnost. Uvjeti za dodjelu dodatne mjesečne studentske potpore studentima nižeg socioekonomskog statusa u iznosu od 250 EUR mjesečno su sljedeći: - prosječni mjesečni prihodi po članu zajedničkog kućanstva ne prelaze 85% proračunske osnovice (proračunska osnovica iznosi 441,44 EUR za 2023. godinu, a 85% iste iznosi 375,22 EUR) koja se utvrđuje svake godine odgovarajućim propisom. Kao dokaz potrebno je dostaviti potvrdu nadležne porezne uprave za sve članove zajedničkog kućanstva za zadnju dostupnu kalendarsku godinu u trenutku predaje natječajne dokumentacije. Za članove zajedničkog kućanstva koji su u mirovini ili su korisnici obiteljske mirovine potrebno je priložiti, osim potvrde nadležne porezne uprave, i potvrdu nadležne ustanove za mirovinsko osiguranje o visini isplaćene mirovine za zadnju dostupnu kalendarsku godinu u trenutku predaje natječajne dokumentacije. Kao dokaz potrebno je dostaviti i popunjenu izjavu o članovima zajedničkog kućanstva (pod zajedničkim kućanstvom podrazumijeva se obiteljska ili druga zajednica osoba koje zajedno žive na istoj adresi prebivališta i podmiruju troškove života bez obzira na srodstvo). U slučajevima kada se radi o stranim studentima koji studiraju na visokim učilištima u Hrvatskoj, valjana je potvrda o mjesečnim prihodima članova kućanstva nadležne porezne ustanove u inozemstvu. Pri odabiru studenata koji zadovoljavaju kriterije za dodatnu potporu za studente slabijeg socioekonomskog statusa, u izračun prosječnog mjesečnog prihoda po članu zajedničkog kućanstva uračunava se i oporezivi i neoporezivi dohodak (prihod) naveden u Pravilniku o dodjeli državne stipendije.
2.   IZBJEGLICE I TRAŽITELJI AZILA
Studenti  izbjeglice  i  tražitelji  azila  imaju  mogućnost  dobiti  dodatna  financijska sredstva za odlazak na mobilnost.
Dokaznu dokumentaciju kojom studenti dokazuju svoj status azilanta/stranca pod supsidijarnom zaštitom čine odluka kojom se odobrava azil ili supsidijarna zaštita te dozvola boravka. Također, studenti s navedenim statusom moraju dokazati svoj identitet, a to je moguće putovnicom za azilanta, posebnom putovnicom za stranca ili drugim identifikacijskim dokumentom. 
3. STUDENTI S POTPOROM ZA UKLJUČIVANJE
Studenti s posebnim potrebama, odnosni studenti čije je osobno, fizičko, mentalno ili zdravstveno stanje takvo da njegovo sudjelovanje u projektu/aktivnosti mobilnosti ne bi bilo moguće bez dodatne financijske ili druge vrste potpore.
Kao dokaz potrebno je dostaviti potvrdu obiteljskog liječnika ili liječnika specijalista
(obvezno original, ne stariji od 6 mjeseci) i rješenje nadležne ustanove/državnog tijela iz kojeg je vidljiv postotak i vrsta oštećenja (ako je primjenjivo, kopija).






DODATNE KATEGORIJE STUDENATA S MANJE MOGUĆNOSTI
	Red.
Br.
	Podzastupljene
ili ranjive skupine studenata u visokom obrazovanju
	Dodatne informacije
	Dokazna dokumentacija

	1.
	Studenti čiji
	Najviši stečeni stupanj
obrazovanja oba roditelja studenta odgovara srednjoj stručnoj spremi
	Dokaz da oba roditelja/skrbnika ili jedan
u slučaju jednog roditelja/skrbnika nemaju kvalifikacije visokog obrazovanja putem zapisa (uključujući i elektronički zapis) HZMO-a o podacima
evidentiranim u matičnoj evidenciji Hrvatskog zavoda za mirovinsko osiguranje.

	
	roditelji imaju
	
	

	
	nižu razinu
	
	

	
	obrazovanja
	
	

	2.
	Studentice u
	
	Tehnička i humanistička područja
definiraju se sukladno Pravilniku o znanstvenim i umjetničkim područjima, poljima i granama (NN 118/09, 82/12,
32/13 i 34/16 i 56/22)

	
	tehničkom
	
	

	
	području, studenti
	
	

	
	u humanističkom
	
	

	
	području
	
	

	3.
	Stariji studenti
	(stariji od 30 godina)
	Preslika osobne iskaznice ili zapis iz
matice rođenih

	4.
	Studenti s
	
	Zapis iz matice rođene djece

	
	djecom
	
	

	5.
	Studenti koji su
završili strukovnu školu
	
	Preslika svjedodžbe završnog razreda srednje škole

	6.
	Studenti koji rade uz studij
	Studenti u radnom odnosu
	e-potvrda iz mirovinskog sustava
(HZMO-a)

	7.
	Studenti koji
	Studenti čiji je
prebivalište udaljeno od mjesta studija više od
30km (uključujući i
studente koji putuju na
studij više od 30 km)
	Preslika osobne iskaznice, ispis s
prikazom udaljenosti (npr. HAK, google maps ili sl.)

	
	studiraju u mjestu
izvan mjesta
prebivališta
	
	


	8.
	Studenti djeca
	Ministarstvo hrvatskih
	Potvrde o braniteljskom statusu dobivaju
se u Ministarstvu hrvatskih branitelja. Dokaz o statusu hrvatskog branitelja iz Domovinskog rata ili statusu djeteta hrvatskog branitelja iz Domovinskog rata izdaje nadležno tijelo državne uprave, odnosno Ministarstvo hrvatskih
branitelja.

	
	hrvatskih
	branitelja Republike
	

	
	branitelja
	Hrvatske putem Zaklade
hrvatskih branitelja stipendira djecu sljedećih kategorija hrvatskih branitelja: djecu smrtno stradalih hrvatskih branitelja i vojnih invalida Domovinskog rata u djecu smrtno stradalih hrvatskih branitelja iz
Domovinskog rata, djecu nestalih hrvatskih branitelja iz
Domovinskog rata, djecu hrvatskih ratnih vojnih invalida iz Domovinskog rata, djecu dragovoljaca iz Domovinskog rata i djecu hrvatskih branitelja iz Domovinskog rata koji su u Domovinskom ratu sudjelovali najmanje 100 dana kao pripadnici borbenog sektora.
	

	9.
	Studenti
	
	Zapis iz matice rođenih ili presliku ispisa
iz popisa birača

	
	pripadnici romske
	
	

	
	manjine
	
	

	10.
	Studenti iz
	Djeca bez roditeljske
skrbi i djeca bez adekvatne roditeljske skrbi
	Rješenje nadležnoga centra za socijalnu
skrb

	
	alternativne skrbi
	
	

	11.
	Studenti
beskućnici i oni
koji se nalaze u
riziku od
beskućništva
	 Slika podrške 
 beskućnicima  u 
Hrvatskoj
	Potvrda centra za socijalnu skrb

	12.
	Studenti iz
	Naselja navedena u
Zakonu o područjima posebne državne skrbi (NN 86/08, 57/11, 51/13,
148/13, 76/14, 147/14,
18/15 i 106/18)
	Potvrda o prebivalištu i boravištu iz koje
je vidljivo da student živi u općini (a ne gradu) koja se nalazi u područjima posebne državne skrbi.


	
	ruralnih područja,
	
	

	
	manjih mjesta i
otoka
	
	






Ako ostvaruje pravo, student se može prijaviti samo za jednu kategoriju vezano uz studente s manje mogućnosti (dvije vrste kategorija međusobno su isključive).
Dodatna napomena:  Studenti koji potražuju potporu za uključivost (studenti s posebnim potrebama/s invaliditetom) mogu se prijaviti i za kategoriju studenta s manje mogućnosti (te dvije vrste kategorija nisu međusobno isključive).
PRIJAVA NA NATJEČAJ
Prijava na Natječaj podnosi se osobno na adresu:
Veleučilište Arca
Odjel za međunarodnu suradnju
Kopilica 5, Split
ili  preporučenom  poštom  na adresu:
Veleučilište Arca
Odjel za međunarodnu suradnju
Kopilica 5, Split
s naznakom za odlazne mobilnosti nastavnog i nenastavnog osoblja u okviru programa Erasmus+ KA171- Natječajna godina 2022.
i elektroničkim   putem  s  naznakom  za mobilnost studenata u svrhu studijskog boravka u okviru programa Erasmus+ KA171- suradnja s partnerskim zemljama Natječajna godina 2022. na : dekan@velarca.hr
NATJEČAJNA DOKUMENTACIJA ZA STUDIJSKI BORAVAK:
1.   Popunjen i potpisan Prijavni obrazac za studente (Application Form)
2.   Prijavni obrazac za studente s manje mogućnosti (Inclusion support)
3.   Životopis na engleskom jeziku (Europass CV obrazac)
4.   Prijepis dosadašnjih ocjena i ostvarenih ECTS bodova ovjeren u referadi matične ustanove na hrvatskom jeziku
5.   Pismo motivacije na engleskom jeziku (do 300 riječi), vlastoručno potpisano
6.   Dokaz o znanju stranog jezika (potvrda škole stranih jezika ako je student posjeduje ili potvrda koja je razvidna iz prijepisa ocjena ili svjedodžbi srednje škole).
7.   Izjava uz prijavu za dodatnu potporu za studente s manje mogućnosti (studenti koji se prijavljuju za dodatnu potporu kao studenti s manje mogućnosti dužni su ispuniti i potpisati ovu Izjavu; obrazac dostupan u vezanim dokumentima Natječaja)

8. Prijavna dokumentacija za dodatnu potporu za studente s manje mogućnosti (sukladno uvjetima navedenima u tekstu Natječaja studenti koji se prijavljuju za dodatnu potporu dužni su priložiti svu traženu dokumentaciju za jednu odabranu kategoriju studenata s manje mogućnosti)
9.   Izjava o članovima zajedničkog kućanstva (studenti koji se prijavljuju za dodatnu potporu kao studenti nižeg socioekonomskog statusa dužni su ispuniti i potpisati ovu Izjavu; obrazac dostupan u vezanim dokumentima Natječaja)
10. Privola za objavu/slanje podataka (obrazac dostupan u vezanim dokumentima Natječaja)

Rok za podnošenje prijava: odmah, do popunjenja kvote ili najkasnije do:
2. svibnja 2024. za zimski semestar akademske 2024. /25.
2. studenog 2024. za ljetni semestar akademske 2024. /25.

Nepotpune i/ili nepravovremene prijave neće se razmatrati.

VEZANI DOKUMENTI NATJEČAJA
1. Prijavni obrazac za studijski boravak
2. Prijavni obrazac za student s manje mogućnosti (Inclusion support)
3. Europass CV obrazac
4. Izjava o članovima zajedničkog kućanstva
5. Izjava uz prijavu za dodatnu potporu za studente s manje mogućnosti
6. Privola za objavu/slanje podataka
7. Erasmus+ Programski vodič

POSTUPAK ODABIRA KANDIDATA
Kriteriji za ocjenjivanje prijava čine sastavni dio Natječaja. Tri ključna kriterija za odabir kandidata su: akademska/profesionalna postignuća, motivacija i diseminacija, a primjenjuju se u skladu sa strategijom Veleučilišta.
Nakon administrativne provjere pristiglih prijava koju obavlja Odjel za međunarodnu i suradnju, ako je primjenjivo, objavit će se obavijest s listom kandidata koji ne udovoljavaju uvjetima i kriterijima Natječaja. Prijave koje udovoljavaju uvjetima Natječaja šalju se na rangiranje Povjerenstvu.
Odluke o rang listama povjerenstava za rangiranje kandidata objavit će se na mrežnim stranicama sastavnica, u pravilu početkom mjeseca.
Konačni odabir kandidata će vršiti Povjerenstvo za odabir kandidata.

Lista odabranih kandidata objavljivat će se jednom mjesečno, u pravilu najkasnije do 20. u mjesecu, a temeljem prijava predanih u prethodnom mjesecu.
Po iskorištenju osiguranih sredstava, formirat će se lista čekanja.
Natječaj je otvoren do iskorištenja osiguranih sredstava ili do 1. studenog 2024. godine.
Nepotpune prijave, prijave pristigle nakon naznačenog roka (u obzir će se uzimati datum na poštanskom pečatu) te prijave podnesene samo elektroničkim putem ili samo poštom ili samo osobno neće se razmatrati.
Odabir studenata vršit će Povjerenstvo za odabir kandidata temeljem rang liste.
Preporuka je da osnovni kriterij za odabir bude prednost studentima koji još nisu odlazili na mobilnost za vrijeme studija, potom akademski uspjeh, a u slučaju jednake izvrsnosti što se tiče akademskog uspjeha prednost će imati studenti nižeg socioekonomskog statusa, znanje stranog jezika kao i ocjena pisma motivacije.
Dodatni kriteriji objavljeni su u vezanim dokumentima Natječaja te su ih studenti dužni uzeti u obzir prilikom podnošenja prijave. 
OSTALO
Prijavom  na  Natječaj  kandidati  pristaju  da  se  njihovo  ime  objavi  na  popisu izabranih/odbijenih kandidata ili na listi čekanja.
Za  sve  dodatne  informacije  obratiti  se  Erasmus  koordinatoru  Veleučilištu Arca
Odjel  za  međunarodnu  suradnju,  
prof.dr.sc. Đorđe Nadrljanski,  
e-mail: dekan@velarca.hr

